સુરત જિલ્લાના બારડોલી ખાતે એકતા રથ યાત્રાને પ્રસ્થાન કરાવવા આવેલા મુખ્યમંત્રી વિજય રૂપાણીની સભામાં લોકો ચાલુ કાર્યક્રમમાં ઊભા થઈને મંડપમાંથી જવા લાગતાં જિલ્લા સંગઠનના હોદ્દેદારો દોડતા થઈ ગયા હતા. જો કે મુખ્યમંત્રીનું ભાષણ શરૂ થાય ત્યાં સુધીમાં તો પોણો સભા મંડપ ખાલી થઈ ગયો હોય હોદ્દેદારો અને કાર્યકરોએ લોકોને સમજાવવા પસીનો પાડવો પડ્યો હતો. પરંતુ ગરમીથી અકળાયેલા લોકોએ હોદ્દેદારોને પણ ગણકાર્યા ન હતા અને મંડપની બહાર નીકળી તેમના વાહનોમાં જઈને બેસી ગયા હતા.